อาการของผมมันจะไม่เกิดขึ้นตอนตื่นเลย แต่มันจะเกิดขึ้นตอนนอน ตอนผมนอนแล้วรู้สึกว่าใกล้จะหลับแล้วอยู่ๆ ก็มีอาการแปลกๆ ที่หาคำถามหรือถามที่ไหนก็ได้แต่คำตอบเดิมๆ ผมเลยอยากถามว่าอาการนี้มันเกิดจากอะไร อาการมันจะ ปวดหัว ขยับตัวไม่ได้ มีเสียงถี่สูง เหมือนหัวจะระเบิด มีสติอยู่นิดหน่อยแต่พยายามขยับแค่ไหนก็ขยับไม่ได้ ต้องฝืนและร้องในหัวจะตายแล้วหรอว้ะ หัวชาไปหมด เสียงถี่รุนแรงมากถึงขั้นทำให้หูอื้อไป5วิขึ้นไป มันทรมานมาก หลายคนบอกว่าผมหลอนอะไรหรือป่าวเล่นมุขหรือป่าวแต่ผมอ่ะเป็นจริง!
สวัสดีค่ะ อาการปวดหัว อาจจะเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้ ตาพร่า สู้แสงไม่ได้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น ควรพักผ่อนให้เพียงพอ พักการใช้งานแบบที่ต้องเพ่งสายตา รับประทานยาแก้ปวด ยาแก้อักเสบที่ไม่ใช่สเตียรอยด์ถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์อาการปวดที่ไปพบแพทย์หลายท่านแล้วยังไม่ดีขึ้น ควรกลับไปแจ้งให้แพทย์ทราบ แพทย์อาจต้องตรวจร่างกายซ้ำอีกครั้งอย่างละเอียด ให้ได้การวินิจฉัยที่แน่นอน